Document ID: 32009D0474

NÕUKOGU OTSUS,
9. juuni 2009,
millega nimetatakse ametisse Euroopa Liidu Avaliku Teenistuse Kohtu kohtunik
(2009/474/EÜ, Euratom)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 225a,
võttes arvesse Euroopa Aatomienergiaühenduse asutamislepingut, eriti selle artiklit 140b,
ning arvestades järgmist:
(1)
Euroopa Liidu Avaliku Teenistuse Kohus (edaspidi „Avaliku Teenistuse Kohus”) asutati otsusega 2004/752/EÜ, Euratom. (1) Kõnealuse otsusega lisati protokollile Euroopa Kohtu põhikirja kohta asjakohane lisa (edaspidi „Euroopa Kohtu põhikirja I lisa”).
(2)
Nõukogu määras otsusega 2005/150/EÜ, Euratom (2) kindlaks Euroopa Liidu Avaliku Teenistuse Kohtu kohtunike ametisse nimetamiseks sooviavalduste esitamise ning läbivaatamise tingimused ja korra, nagu need on ette nähtud Euroopa Kohtu põhikirja I lisa artikli 3 lõikes 2.
(3)
Nõukogu määras otsusega 2005/49/EÜ, Euratom (3) kindlaks Euroopa Kohtu põhikirja I lisa artikli 3 lõikega 3 ettenähtud komitee (edaspidi „komitee”) töökorra.
(4)
Seoses ühe Avaliku Teenistuse Kohtu kohtuniku tagasiastumisega avaldati 6. märtsil 2009 avalik kandideerimiskutse (4) Avaliku Teenistuse Kohtu kohtuniku ametisse nimetamiseks ajavahemikuks 1. septembrist 2009 kuni 31. augustini 2015.
(5)
Komitee tuli kokku 26. märtsil, 7. mail ning 25. ja 26. mail 2009. Menetluse tulemusena koostas komitee Euroopa Kohtu põhikirja I lisa artikli 3 lõikes 4 ettenähtud arvamuse ja loetelu.
(6)
Kohtunikud nimetab ametisse nõukogu kooskõlas EÜ asutamislepingu artikli 225a neljanda lõigu ja Euratomi asutamislepingu artikli 140b neljanda lõiguga.
(7)
Seega on asjakohane nimetada ametisse üks Euroopa Kohtu põhikirja I lisa artikli 3 lõikes 4 ettenähtud loetelusse kantud isik, tagades, et kohtu koosseisus oleksid tasakaalustatult esindatud liikmesriikide kodanikud geograafiliselt võimalikult laialt alalt, esindades eri riikide õigussüsteeme, nagu see on ette nähtud Euroopa Kohtu põhikirja I lisa artikli 3 lõikes 1,
ON TEINUD JÄRGMISE OTSUSE:
Artikkel 1
Euroopa Liidu Avaliku Teenistuse Kohtu kohtunikuks kuueks aastaks alates 1. septembrist 2009 kuni 31. augustini 2015 nimetatakse Maria Isabel ROFES i PUJOL.
Artikkel 2
Käesolev otsus jõustub järgmisel päeval pärast selle avaldamist Euroopa Liidu Teatajas.
Artikkel 3
Käesolev otsus avaldatakse Euroopa Liidu Teatajas.
Luxembourg, 9. juuni 2009

Labels: 15